คือปกติประจำเดือนจะมาช่วงวันที่ 19-25 แต่อาจจะมีเคลื่อนบ้างบางครั้งมาชนเดือนบ้าง แต่เดือนที่แล้วมาช่วงกลางเดือน แล้วเมื่อวันที่ 19-20 พึ่งมีอะไรกับแฟนแล้วไม่ได้ป้องกัน จนตอนนี้วันที่ 30 ประจำเดือนยังไม่มา แต่มีอาการตกขาวเหลวๆสีขาวขุ่น มามากผิดปกติ แต่ไม่มีกลิ่น ไม่มีอาการคัน แต่จะมีปวดตามร่างกาย ปวดกระดูกเหมือนคนเป็นประจำเดือนปกติ (ปกติแล้วหนูไม่เคยมีอาการปวดกระดูดปวดตัวหรือปวดท้องน้อยตอนมีประจำเดือน) แต่บางคืนจะรู้สึกแปลกๆบริเวณท้องน้อย บางครั้งจะรู้สึกเหมือนท้องน้อยเต้นเหมือนหัวใจเต้นแต่ถี่ๆ แต่บางครั้งจะปวดแบบจี้ดๆประมาณ 30 นาที อยากทราบว่ามีโอกาสที่จะท้องไหมค่ะ หรือเป็นเพราะผิดปกติ เพราะช่วงนี้นอนเกือบเช้าตลอด
สวัสดีค่ะ ถ้ารอบเดือนเกิน 35 วันแล้วยังไม่มาถือว่าผิดปกติค่ะ และถ้าในระหว่างนี้มีเพศสัมพันธ์ที่ไม่ได้ป้องกันด้วยก็มีโอกาสตั้งครรภ์ค่ะ แนะนำว่าตอนนี้ถ้าประจำเดือนก็ยังไม่มา อาจจะลองซื้อชุดตรวจการตั้งครรภ์มาตรวจเองเบื้องต้นก่อนได้ค่ะ ถ้าไม่ได้ตั้งครรภ์แต่ประจำเดือนก็ยังไม่มาแนะนำไปพบสูตินรีแพทย์เพื่อหาสาเหตุของประจำเดือนที่หายไปค่ะ